cyanic-selkie/wikianc huggingface dataset:
வெல்கம்ஹோட்டல் சென்னை
ஹோட்டல்
இங்கு மூன்று கூட்ட அரங்கு இடங்கள் உள்ளன. மண்டப விருந்து இடம், வரலாற்று இடம், மண்டப மன்ற அறை ஆகிய மூன்று அரங்குகள் உள்ளன. இதில் மண்டப விருந்து இடம் 1880 சதுர அடி பரப்பளவினையும், வரலாற்று இடம் 1400 சதுர அடி பரப்பளவினையும், மண்டப மன்ற அறை 480 சதுர அடி பரப்பளவினையும் கொண்டுள்ளது. மண்டப விருந்து அறையில் 200 மக்களையும், வரலாற்று இடத்தில் 60 மக்களையும், மண்டப மன்ற அறையில் 18 மக்களையும் வசதியுடன் தங்கவைக்க முடியும். அத்துடன் 238 சதுர அடி பரப்பளவு கொண்ட, வணிக வளாக மன்ற அறையின் மூலம் 8 பேரையும், 156 சதுர அடி பரப்பளவு கொண்ட வணிக மைய அலுவலகத்தின் மூலம் 4 பேரையும் தாராளமாகத் தங்கவைக்க முடியும். நீச்சல்புற அறைகளின் மூலம் 50 மக்களுக்கு இடமளிக்க முடியும்.
சென்னை தவிர அகமதாபாத், பெங்களூர், தாஹெஜ், குர்கான், கொல்கத்தா, ஹைதராபாத், நேவி மும்பை, நொய்டா, ராஜ்கோட், வாபி, காந்திநகர், இந்தூர், புது டெல்லி, தானே, விஜயவாடா, காசியாபாத், ஜம்சேத்பூர், மணிப்பால், புனே, திருவனந்தபுரம் மற்றும் விசாகப்பட்டினம் ஆகிய இடங்களிலும் இதன் துணை ஹோட்டல்கள் அமைக்கப்பட்டுள்ளன. இவற்றுள் சென்னை, புது டெல்லி, பெங்களூர், குர்கான் போன்ற இடங்களில் இரு ஹோட்டல்கள் அமைக்கப்பட்டுள்ளன.
அறைகள்
ஃபார்ட்சூன் கிளப் அறைகளில் பாதுகாப்பு, தொலைபேசி, துணி தேய்க்கும் வசதி, குளிர்பதனப் பெட்டி மற்றும் செய்தித்தாள் போன்ற வசதிகள் செய்து தரப்படுகின்றன. அத்துடன் டிவிடி பிளேயர் வசதியினை வேண்டுகோளின் அடிப்படையில் வழங்குகின்றனர்.
ஃபார்ட்சூன் கிளப் எக்ஸ்குளுஸிவ் அறைகளில் பாதுகாப்பு, தொலைபேசி, குளிர்பதனப் பெட்டி மற்றும் செய்தித்தாள் வசதிகள் அளிக்கப்படுகின்றன.
வசதிகள்
இதன் சாதாரண வசதிகளில் கம்பியில்லா இணையச் சேவை மற்றும் இணைய வசதி செயல்படுகிறது. குளிர்சாதன வசதி, உயர் இயங்கு ஏணி, புகைப்பிடிக்காதவர்கள் அறை, பக்கத்து அறைகள், கதவு திறந்துவிடுபவர், விரைந்து வெளியேறுதல் மற்றும் விரைந்து உள்ளிணைதல், அறை பராமரிப்பு, விருந்தளிக்கும் வசதி, தேவைக்கேற்றாற்போல் மருத்துவரை வரவழைக்கும் வசதி போன்ற வசதிகள் இங்கு செய்து தரப்படுகின்றன. இவை அடிப்படை அறை வசதிகள், வணிகச் சேவைகள், உணவு மற்றும் குடிபானங்கள், மறு உருவாக்கம், பயணம், தனிப்பட்ட சேவைகள் மற்றும் இதர வசதிகள், ஹோட்டல் வசதிகள் என அனைத்து பிரிவுகளிலும் வழங்கப்படுகின்றன.
மேற்கோள்கள்
பகுப்பு:இந்திய உணவு விடுதிகள் பகுப்பு:சென்னை தங்குவிடுதிகள்
ஜேம்ஸ் பிரயன்ட்
ஜேம்ஸ் பிரயன்ட் (James Bryant, 18ம் நூற்றாண்டு பிறப்பு, விபரம் தெரியவில்லை, இறப்பு: மே 28 1755), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
வெளி இணைப்பு
ஜேம்ஸ் பிரயன்ட்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1755 இறப்புகள் பகுப்பு:கென்ட் துடுப்பாட்டக்காரர்கள்
குழந்தையைத்தேடி
குழந்தையைத் தேடி (Kuzhanthaiyaithedi) 1979 ஆம் ஆண்டு வெளிவந்த தமிழ்த் திரைப்படமாகும். பி. பட்டாபிராமன் இயக்கத்தில் வெளிவந்த இத்திரைப்படத்தில் ஜெய்சங்கர், அனுராதா மற்றும் பலரும் நடித்துள்ளனர்.
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:கங்கை அமரன் இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள்
லின்டேன்
லின்டேன் (Lindane), காமா எக்சாகுளோரோ சைக்குளோயெக்சேன் (γ-HCH), காமாசேன் (gammaxene), காமாலின் (Gammallin) என்றும், தவறாக பென்சீன் எக்சாகுளோரைடு என்றும் (BHC) அழைக்கப்படுகிறது. கரிமக்குளோரினான (organochlorine) லின்டேன் எக்சாகுளோரோ சைக்குளோயெக்சேனின் வேதித்திரிபாகும். இது விவசாயத்தில் பூச்சிக்கொல்லியாகவும், பேன் வகை ஒட்டுண்ணிகள், சொறி சிரங்கு (அளவன்) ஆகியவற்றுக்கு மருந்தாகவும் பயன்படுத்தப்படுகிறது.
மேற்கோள்கள்
பகுப்பு:மருந்துகள் பகுப்பு:கரிமகுளோரைடு பூச்சிக்கொல்லிகள்
விசாகம் (பஞ்சாங்கம்)
விசாகம் என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 16 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது விசாக நட்சத்திரக் கோணப் பிரிவுக்குள் இருக்கும் காலம் விசாக நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" விசாகம் ஆகும்.
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினாறாவது நட்சத்திரமாகிய விசாகம் 200° 00'க்கும் 213° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் விசாகத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் மூன்று பாதங்கள் துலை இராசியிலும் நான்காம் பாதம் விருச்சிக இராசியிலும் அமைந்துள்ளது.
இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. விசாக நட்சத்திரத்துக்குரிய மேற்படி இயல்புகள் பின்வருமாறு:
குறிப்புக்கள்
prashanth
வெளியிணைப்புக்கள்
பகுப்பு:சோதிட நட்சத்திரங்கள்
கம்பைநல்லூர் தேசிநாதீசுவரர் கோயில்
கோயிலின் வரலாறு
சோழர் ஆட்சிக்காலத்தில் அவர்களுக்கு கீழ்பட்ட அரசனாக 13 ஆம் நூற்றாண்டில் தகடூரை ஆட்சிபுரிந்தர் அதியமான் மரபைச் சேர்ந்த விடுகாதழகிய பெருமாள். அவர் கம்பைநல்லூரில் கோட்டை கட்டி ஆண்டுவந்தார். அவரால் அவரின் கோட்டையில் கட்டப்பட்டதே இக்கோயில்.
மேறகோள்கள்
பகுப்பு:தர்மபுரி மாவட்டத்திலுள்ள சிவன் கோயில்கள் பகுப்பு:அதியர்
ஊர்மிலேசு
ஊர்மிலேசு (Urmilesh) இந்தியாவைச் சேர்ந்த ஒரு பத்திரிகையாளர் ஆவார். யாதவர் குடும்பத்தில் பிறந்த இவர் தொலைக்காட்சி தொகுப்பாளராகவும் எழுத்தாளராகவும் அறியப்படுகிறார்.
2010 ஆம் ஆண்டு முதல் 2012 ஆம் ஆன்டு வரை மாநிலங்களவை தொலைக்காட்சியின் நிர்வாக இயக்குநராக இருந்தார். இந்துசுதான் மற்றும் நவபாரத் டைம்சு போன்ற பல்வேறு இந்தி மொழி பத்திரிகைகளில் பணியாற்றியுள்ளார். மாநிலங்களவை தொலைக்காட்சியில் மீடியா மந்தன் என்ற நிகழ்ச்சியையும் இவர் தொகுத்து வழங்கினார். வாரத்தின் செய்திகள் மற்றும் ஊடகங்களில் அதன் உள்ளடக்கம் பற்றிய ஊடகக் கண்காணிப்பு நிகழ்ச்சியாகும்.
கிறிசுடியானியா மேரி சான், காசுமீர் - விராசாத் அவுர் சியாசத் (2006), சார்க்கண்ட் இயதுய் சமீன் கா அந்தேரா, பீகார் கா சாச், ராகுல் சாங்கிருத்யாயன் சிறீசன் அவுர் சங்கர்சு, சீலம் கினாரே தககதே சினர் போன்ற இந்தி புத்தகங்களை இவர் எழுதியுள்ளார்.
மேற்கோள்கள்
பகுப்பு:இந்தி எழுத்தாளர்கள் பகுப்பு:ஊடகத் துறையினர்
சக்கரவர்த்தி நயினார்
சக்கரவர்த்தி நயினார் (மே 17 1880-பிப்பிரவரி 12.1960) தத்துவத் துறையில் புகழ் பெற்று விளங்கிய பேராசிரியர். திருக்குறள் நூலை ஆங்கிலத்தில் மொழி பெயர்த்தவர். பதிப்பாசிரியராகவும் இருந்துள்ளார். சமணத் தத்துவ அறிஞர் எனவும் போற்றப் படுகிறார்.
பிறப்பும் கல்வியும்
திண்டிவனம் அருகில் வீடூரில் பிறந்தார். சமண சமயத்தைச் சேர்ந்தவர். இளம் அகவையிலேயே கல்வியில் நாட்டம் கொண்டவராக இருந்தார். சென்னை கிறித்தவக் கல்லூரியில் இளங்கலை பயின்று மாநிலத்திலேயே முதல் மாணவராகத் தேறி தங்கப் பதக்கம் பெற்றார்.முதுகலைப் பட்டமும் கல்வியியலில் பட்டமும் பெற்றார். தத்துவம்,சமயம்,இலக்கியம் ஆகியவற்றில் ஈடுபாடு கொண்டு அவ்வத்துறை நூல்களைப் படிக்கலானார்.தமிழ், ஆங்கிலம், சமற்கிருதம் ஆகிய மொழிகளில் புலமைப் பெற்றார்.
படைப்புகளும் பதிப்புகளும்
சக்கரவர்த்தி நயினார் திருக்குறளை ஆங்கிலத்தில் மொழி பெயர்த்தார்.இந்நூல் 'திருக்குறள் வழியில் செய்தி' என்று தமிழிலும் மொழியாக்கம் செய்யப்பட்டுள்ளது.திருக்குறள் சைனக் கவிராச பண்டிதர் உரையை இவர் பதிப்பித்தார். இதுமட்டுமல்லாது நீலகேசி திவாகர வாமன முனிவர் உரை, மேரு மந்திரப் புராண உரை ஆகியவற்றையும் பதிப்பித்தார். நீலகேசிக்கு முதன் முதல் உரையை வெளியிட்டவர் சக்கரவர்த்தி நயினாரே ஆவார்.சமண மதம் பற்றி  அறிய விரும்பிய திரு.வி.க.அவர்கள் சக்கரவர்த்தி நயினார் இல்லம் வந்து பாடம் கேட்டார்.
பிற செய்திகள்
குடந்தைக் கல்லூரியில் பணி புரிந்த போது ஆசிரியர்கள் மாணவர்கள் ஊர்ப்பொதுமக்கள் எனப் பலரிடம் செல்வாக்குடன் விளங்கினார். குடந்தையில் மக்கள் மன்றம் ஒன்றை ஏற்படுத்தினார். டென்னிசு விளையாட்டில் ஆர்வம் கொண்டார். இவரைப் பாராட்டி ஆங்கிலேய இந்திய அரசு இந்தியக் கல்விப் பணி (ஐ.இ.எசு ) என்னும் பட்டத்தையும் இராவ் பகதூர் பட்டத்தையும் வழங்கியது.
உசாத்துணை
பகுப்பு:சமணத் துறை அறிஞர்கள் பகுப்பு:1880 பிறப்புகள் பகுப்பு:1960 இறப்புகள் பகுப்பு:தமிழ்நாட்டுத் தமிழறிஞர்கள்
மணியம்பாடி ஊராட்சி
மணியம்பாடி ஊராட்சி (Maniyampadi Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5235 ஆகும். இவர்களில் பெண்கள் 2577 பேரும் ஆண்கள் 2658 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெருக்கரணை ஊராட்சி
பெருக்கரணை ஊராட்சி (Perukkaranai Gram Panchayat), தமிழ்நாட்டின் செங்கல்பட்டு மாவட்டத்தில் உள்ள சித்தாமூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1549 ஆகும். இவர்களில் பெண்கள் 776 பேரும் ஆண்கள் 773 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜான் பிரயன்ட்
ஜான் பிரயன்ட் (John Bryant, பிறப்பு: 1717, இறப்பு: சூலை 23 1772), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
வெளி இணைப்பு
ஜான் பிரயன்ட்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1717 பிறப்புகள் பகுப்பு:1772 இறப்புகள் பகுப்பு:கென்ட் துடுப்பாட்டக்காரர்கள்
வசுதாரா பால்பண்ணை
வசுதாரா பால்பண்ணை (Vasudhara Dairy) என்பது இந்தியாவிலுள்ள ஓர் கூட்டுறவு பால் உற்பத்தியாளர்கள் ஒன்றியம் ஆகும். வல்சாடு மாவட்ட பால் உற்பத்தியாளர்கள் சங்கம் லிமிடெட் என்ற பெயரில் இச்சங்கம் செயல்படுகிறது. குசராத்து மாநிலத்தில் இருக்கும் நவ்சாரி மாவட்டத்தில் இடம்பெற்றுள்ள சிகிலி என்ற கிராமத்திற்கு அருகில் தோராயமாக 3 கிலோமீட்டர் தொலைவில் இப்பால்பண்ணை அமைந்துள்ளது. அமுல் என்ற வர்த்தகப் பெயரில் உள்ளூர் சந்தைக்குத் தேவையான பால் மற்றும் நெய் (தெளிவுபடுத்தப்பட்ட வெண்ணெய்) இங்கு உற்பத்தி செய்யப்படுகின்றன. இப்பண்ணையின் தற்போதைய உற்பத்தித் திறன் நாளொன்றுக்கு 400,000 லிட்டர் ஆகும். குளிர்பாலேடு (ஐசுகிரீம்), பால் மற்றும் பால் பொருட்கள் தயாரிக்கும் இந்நிறுவனத்தின் கிளைகள் நாக்பூர், போய்சார் போன்ற நகரங்களில் உள்ளன. அமுல் ஐசுகிரீம் என்ற பெயரில் உற்பத்தி செய்யப்படும் குளிர்பாலேடு மும்பை மற்றும் மகாராட்டிர சந்தைகளுக்கு அனுப்பப்படுகிறது.
வல்சாடு, நவ்சாரி மற்றும் தேங்கு ஆகிய மூன்று மாவட்டங்களை உள்ளடக்கிய பகுதிகளுக்கு இந்த தொழிற்சங்கம் பால்பொருட்களின் தேவையை நிறைவு செய்கிறது. குசராத்தின் அனைத்து கூட்டுறவு பால் உற்பத்தி நிலையங்களிலும் முதன்முதலாக 1997 ஆம் ஆண்டில் அமுல் என்ற வர்த்தகப் பெயரில் குளிர்பாலேடு தயாரிப்பு வணிகத்தில் நுழைந்தது இப்பால்பண்னையே ஆகும். போய்சார் நகரில் இருந்த இந்த குளிர்பாலேடு தயாரிக்கும் ஆலை, குசராத்தில் இருந்து இடம்பெயர்ந்து வியாபாரத்திற்காக மகாராட்டிராவிற்கு சென்றது.
மேற்கோள்கள்
பகுப்பு:பால் பண்ணை தொழில் பகுப்பு:குசராத்து
இராஜமல்ல தேவராயன்
இராஜமல்ல தேவராயன் கங்க வம்சத்தின் 16வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் பிரிதிவி கொங்கணி மகாதிராயனின் தம்பி, விசயாதித்தராயனுடைய மகன் என்கிறது கொங்கு தேச ராஜாக்கள் கையேட்டுப் பிரதி.
தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (தலவன்புரம்) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும்  நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழனை வென்று, பின் சமாதானம் செய்து அவர்களிடமிருந்து கப்பம் பெற்று ஆட்சி செய்தார் எனவும்  அறியமுடிகிறது.
தத்துபுத்திரன்
பிரிதிவி கொங்கணி மகாதிராயன் தனக்குப் பின் வாரிசு இல்லாததால் தம்பி, விசயாதித்தராயன் முன்னமே இறந்து போனதால் அவனது மகன் இராஜமல்ல தேவராயன் கொங்கு நாடு| கொங்கு தேசத்திற்கு அரசனானான்.
ஆதாரங்கள்
பகுப்பு:மேலைக் கங்கர்கள் மரபு
ஜெஃப்ரி சாசர்
ஜெஃப்ரி சாசர் (Geoffrey Chaucer, 1343 – அக்டோபர் 25, 1400?) ஒரு ஆங்கில நூலாசிரியரும், கவிஞரும், மெய்யியலாளரும், இராஜதந்திரியும் ஆவார். இவர் பல ஆக்கங்களை எழுதியிருந்தபோதும், இவரது நிறைவு செய்யப்படாத கன்டபரி கதைகள் (The Canterbury Tales) என்னும் ஆக்கத்துக்காகவே இவர் பெரிதும் நினைவுகூரப் படுகிறார். சில சமயங்களில் ஆங்கில இலக்கியத்தின் தந்தை எனப்படும் இவர், உள்ளூர் ஆங்கில மொழியின் கலை மரபை விளக்கிய முதல்வர் எனவும் கருதப்படுகிறார்.
பகுப்பு:ஆங்கில எழுத்தாளர்கள் பகுப்பு:பிரித்தானியக் கவிஞர்கள் பகுப்பு:1400 இறப்புகள் பகுப்பு:1343 பிறப்புகள்
சியேரா லியோனி
சியேரா லியோனிக் குடியரசு (Republic of Sierra Leone) என அதிகாரப்பூர்வமாக அறியப்படும் சியேரா லியோனி ஒரு மேற்கு ஆபிரிக்க நாடாகும். இதன் எல்லைகளாக வடக்கே கினிவும் தெற்கே லைபீரியாவும் மேற்கே அட்லாண்டிக் பெருங்கடலும் அமைந்துள்ளன. சியேரா லியோனி என்ற பெயரானது போத்துக்கீசிய மொழியில் "சிங்கக் குகை" எனப் பொருள். 1700களில் இந்நாடு அடிமை வியாபாரத்தின் முக்கிய இடமாக அமைந்தது. இதன் தலைநகர் பிறீடவுண் (Freetown). சியேரா லியோனி நிறுவனமானது அமெரிக்க விடுதலைப் போரில் பிரித்தானியர்களுக்காகப் போரிட்ட அமெரிக்க ஆபிரிக்கர்களுக்கு ஒரு தங்குமிடமாக அமைந்தது. 1808 இல் இந்தபிரதேசமானது பிரித்தானியக் குடியாட்சிக்குட்பட்டது. 1961 இல் இந்நாடு விடுதலை அடைந்தது. 1991 இலிருந்து 2002 ஆம் ஆண்டு வரை புரட்சிவாதிகளினால் மிகவும் பாதிக்கப்பட்டது. இந்தப் புரட்சியானது ஐக்கிய நாடுகள் மற்றும் பிரித்தானியா இராணுவத்தின் உதவியுடன் 17,000 இராணுவத்தினரதும் புரட்சிவாதிகளினதும் ஆயுதங்களையும் களைந்தனர். 2002 ஆம் ஆண்டில் இருந்து சியேரா லியோனி நாட்டு மக்கள் அமைதியை அனுபவிக்கின்றனர். இந்நாட்டு மக்களின் சராசரி ஆயுட்காலம் ஆண்களுக்கு 38 ஆண்டுகளும் பெண்களுக்கு 42 உம் ஆகும்
ஆரம்ப அடிமை வரலாறு
மேற்கு ஆபிரிக்காவிலேயே சீராலியோனியில் தான் ஐரோப்பியர்கள் முதலில் தொடர்புகளை உருவாக்கினார்கள். 1462 இல் போத்துக்கீசியக் கடலோடி பேதுறு டா சின்ரா Pedro da Cintra இப்போதைய பிறீடவுண் துறைமுகத்தை வரைபடத்தில் குறித்து அதை சிங்க குகைகள் எனப் போத்துக்கீசிய மொழியில் பொருள்படும் பீடோறோ டா சின்றா (Pedro da Cintra) எனப்பெயரிட்டான். 1652 ஐக்கிய அமெரிக்காவிற்கான அடிமை வியாபாரம் ஐக்கிய அமெரிக்காவிற்குத் தெற்காகவுள்ள கடற்தீவுகளில் (Sea Islands) கொண்டுவரப்பட்டனர். 1700களில் தென் கலிபோர்னியாவிலும் ஜார்ஜியாவிலும் தோட்டங்களில் வேலை செய்வதற்காக அடிமைகள் சீராலியோணியில் இருந்து கொண்டுவரப்பட்டனர். இவர்களில் நெற்பயிர்ச்செய்கைத் திறமையானது அமெரிக்கர்களுக்கு மிகவும் பயனுள்ளதாக அமைந்தது.
1787 இல் இலண்டனில் ஒருசில உள்ள கறுப்பு ஏழைகளை விடுதலை மாகாணம் எனப்பொருள்படும் புறொவின்ஸ் ஒவ் பிறீடம் (Province of Freedom) இல் குடியேற்றுவதற்கு ஏற்பாடு செய்யப்பட்டது. 15 மே, 1787 இல் ஏழைக் கறுப்பினத்தவர்களும் வெள்ளைப் பெண்களும் பிரித்தானியவர்தர்களுடன் வந்து சீராலியோனிக் கடற்கரையில் காலடிவைத்தனர். இது இலண்டனில் உள்ள செயின் ஜாஜ் பே கம்பனி ஊடாக பொருளாதார ரீதியாக இலண்டனில் வசதியுடன் இருக்கும் எண்ணக்கருவுடன் செய்யப்படது. இவ் ஏழைக்கறுப்பினத்தவர்கள் அமெரிக்க சுதந்திரப் போரில் பிரித்தானியாவிற்காகப் போரிட்டால் சுதந்திரம் வழங்கப்படும என வாக்குறுதியளிக்கப்பட்டவர்கள் ஆவர். முதலாவதாகக் குடியேறியவர்கள் நோயினாலும், அங்கிருந்த மக்களுடான யுத்தத்திலும் பெரும்பாலானவர்கள் அழிந்துவிட்டார்கள். தாமஸ் பீட்டர் சீராலியோனிக் கம்பனியைத் தலையிட்டு 2000 கறுப்பின ஆதரவாளர்களை நோவா ஸ்கொட்டியாப் பகுதியில் குடியேற்றினார்கள். நோவா ஸ்கொட்டியாவில் விளைச்சல் பெரும்பாலும் இல்லாத கட்டாந்தரையே இவர்களுக்குக் கொடுக்கப்பட்டது. இதில் பெரும்பாலானவர்கள் கடும் குளிரினால் இறந்து போனார்கள். இதன் பின்னர் 1792 இல் பிறீடவுணில் குடியேற்றம் ஒன்றை உருவாக்கினார்கள். இக்குடியேற்றமானது தாமஸ் பீட்டரினால் முன்னெடுக்கப்பட்டு விடுவிக்கப்பட்ட அடிமைகளுடன் சேர்த்து பிரித்தானியாவின் மேற்கு ஆபிரிக்காவின் முதலாவது காலணித்துவ இடமாகியது.
சுதந்திர நாடாக
27 ஏப்ரல் 1961 இல் சேர் மில்டன் மார்காய் (Sir Milton Margai) ஐக்கிய இராச்சியத்தில் இல் இருந்து சுந்தந்திரத்தைப் பெற்றுக் கொடுப்பதில் முக்கிய பங்காற்றினார். இந்தத் திகதியானது (தேதியானது) 1898 இல் ஐக்கிய இராச்சியத்திற்கு சட்டத்திற்கு எதிரான முதலாவது எதிர்ப்புப் போராட்டம் நடைபெற்ற திகதியைக் குறிப்பதாகும்.
அரசியல்
ஐந்து ஆண்டுகளுக்கு ஒருமுறை நடைபெறும் தேர்தல்கள் மூலம் அரசியல் தீர்மானிக்கபடும். அரசியற் தலைவராக ஜனாதிபதி விளங்குகின்றார். சமீபத்திய தேர்தல் மே 2002 இல் இடம் பெற்றது. பாராளுமன்றத்தில் 124 ஆசனங்கள் உண்டு, இதில் 112 ஆசனங்கள் ஜனாதிபதித் தேர்தலுடன் கூடிய ஓரே நாளில் இடம்பெறும் தேர்தலில் 112 ஆசனங்கள் நிரப்பப்படும். மிகுதி 12 ஆசனங்களும் 12 நிர்வாக மாவடங்களின் தலைவர்கள் ஆவர்.
பொருளாதாரம்
சீராலியோணி உலகின் மிக வறிய நாடாகும். இங்கே ஏழை பணக்காரர்களுக்கிடையே மிகப் பெரும் வித்தியாசம் காணப்படுகின்றது.
வெளி இணைப்புகள்
பகுப்பு:மேற்கு ஆப்பிரிக்க நாடுகள் பகுப்பு:சியெரா லியோன் பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள்
மீன் ஒரு மனித உணவு
இன்றைய காலகட்டத்தில் அநேக மீன் இனங்கள் உலகம் முழுவதும் மனித உணவாக அருந்தப்படுகிறது. நினைவுக்கு எட்டாத  காலங்களிலிருந்தே மீனானது புரதம் மற்றும் மனிதர்களுக்கு வேண்டிய இதரச் சத்துக்களின் இருப்பிடமாக முக்கிய ஆதாரமாக உள்ளது.
சமையல் மற்றும் மீன் என்று ஒரு அமைப்பை எடுத்துக் கொண்டால் நாம் முதலில் ஓட்டுடலிகளான “ஷெல் மீனைத்” தான் சேர்க்க வேண்டும். இவற்றில் மெல்லுடலிகள், ஓடுடைய கணுக்காலிகள் மற்றும் முட்தோலிகள் போன்ற மீன் வகைகள் சேரும். ஆங்கிலத்தில் மீன் மற்றும் அதில் சமைக்கப்பட்ட உணவை வேறுபடுத்துவதில்லை. தற்போதைய நவீன ஆங்கிலச் சொல்லான ஃபிஷ் என்பது பண்டைய ஆங்கிலச் சொல்லான ஃபிஸ்க் என்ற சொல்லில் இருந்து தோன்றியது. ஆங்கிலத்தில் கடல் உணவு என்பது கடல், பெருங்கடல் மற்றும் மற்ற கடல்சார் இடங்களில் காணப்படும் மீனையும் அதிலிருந்து தயாரிக்கப்படும் உணவையும் குறிக்கும்.
மீனின வகைகள்
32,000 மேற்பட்ட வகையான மீன் இனங்கள் கண்டுபிடிக்கப்பட்டு வகைப்படுத்தப்பட்டுள்ளது. இதனால் இது முதுகெலும்பு பிராணிகளில் பல்வேறு தன்மை கொண்ட குழுவாக அறியப்படுகிறது. இது போக அநேக வகை ஓட்டுடலிகளும் காணப்படுகிறது. ஆனாலும் ஒரு சிறிய அளவு மீன் வகைகளே உணவாக உண்ணப்படுகிறது.
மீன் உணவு தயாரிக்கும் விதம்
மீனானது பல வகைகளில் தயாரிக்கப்படுகிறது. சமைக்காமல் (பச்சையாக) (எ.டு. சசிமி), காடியில் ஊறவைத்துப் பதப்படுத்தப்பட்ட மீனாக (எ.டு. செவிச்) அல்லது வேவித்தல், அடுதல் மற்றும் பொரித்தல் மூலம் சமைக்கப்பட்ட உணவாக (எ.டு. வறுத்த மீன், பொரித்த மீன், குழம்பு மீன்), தீயில் வாட்டுவது அல்லது வெள்ளை ஒயினில் சமைப்பது (எ.டு. கோர்ட் – பௌஇலான்) அல்லது ஆவியில் வேகவைத்தல் ஆகியவை சில வகை உணவு தயாரிக்கும் முறைகளாகும். பலதரப்பட்ட நாட்டுப் பண்பாடுப்படி உபயோகப்படுத்தப் பட்ட சமையல் முறைகள் மற்றும் உணவுப் பாதுகாப்பு முறைகள் தற்போதைய நவீன காலத்திற்கு தேவையற்றதாக இருந்தாலும் அவைகள் தரும் ருசி மற்றும் உணவின் தன்மைக்காக பயன் படுத்தப் படுகிறது.
ஊட்டச் சத்து மதிப்பு
இடைநிலை தொழிற்நுட்ப வெளியீட்டுக் கழகம் 1992 இல் மீனானது மிகவும் தரம் வாய்ந்த உயர் நிலை புரதம் கொண்டுள்ளது மற்றும் அவற்றில் அநேக உயிர்ச்சத்துகளும் தாது உப்புக்களும் காணப்படுகின்றன என எழுதியது. இவைகள் வெள்ளை மீன்கள், எண்ணெய் மீன்கள் அல்லது ஓட்டுடலிகள் என்று வகைப்படுத்தப்பட்டுள்ளன. இவற்றில் வெள்ளை மீன் எடுத்துக் காட்டாக பன்னா மற்றும் வஞ்சீரம் மீன்களில் மிகக் குறைந்த அளவே கொழுப்புச் சத்து காணப்படுகிறது (பொதுவாக 1% ற்கும் குறைவு). எண்ணெய் மீன்கள் எடுத்துக்காட்டாக சாளை அல்லது மத்தி மீன்கள் 10 – 25% கொழுப்புச் சத்து உடையவை. ஆனால் ஓட்டுடலிகள் அவைகளில் உள்ள அதிகப்படியான கொழுப்புச் சத்துக் காரணமாக கொழுப்பில் கரையும் விட்டமின்களை (ஏ,டி,ஈ மற்றும் கே) கொணட்தாகக் காணப் படுகிறது. மேலும் முக்கிய அத்தியாவசிய கொழுப்பு அமிலங்களும் உடையதாக்க் காணப் படுகிறது. இவைகள் அனைத்தும் மனித உடலின் உடலியக்கச் செயல் பாடுகளுக்கு மிகவும் அவசியமானதாகும்.
மீன் உணவு தரும் ஆரோக்கிய நன்மைகள்
மீனில் உள்ள ஊட்டச்சத்துக்கள், தாது உப்புக்கள் முக்கியமாக கடற்பரப்புகளில் வாழும் மீன்களில் காணப்படும் அதிக ஆரோக்கிய ஒமேகா-3 கொழுப்பு அமிலங்கள் ஆகியவை இருப்பதாக கண்டறியப்பட்டது. அது மட்டுமல்ல இவைகள் மனித இதயத்திற்கு நல்லது என்றும் மூளை வளர்ச்சிக்கும் இன பெருக்கத்திற்கும் இது அதிக உதவியாகக் காணப்படுகிறது என்றும் அறியப்பட்டது. இந்த ஆராய்ச்சி மனித வாழ்க்கைக்கு மீன் எவ்வளவு முக்கிய காரணமாக உள்ளது என்பதை அடிக்கோடிட்டு காட்டியது.
வெளி இணைப்புகள்
பகுப்பு:மீன்கள் பகுப்பு:உணவு வகைகள்
மூன்றாம் இராஜேந்திர சோழன்
மூன்றாம் இராஜேந்திர சோழன் பட்டத்திற்கு உரியவனாக பொ.ஊ. 1246-இல் ஏற்றுக் கொள்ளப்பட்டான். அவனது பட்டத்து உரிமை ஏற்கப்பட்ட பின் 14 ஆண்டுகளுக்கு அவனது தந்தையான மூன்றாம் இராஜராஜ சோழன் பெயரளவில் ஆண்டான். ஆனால் அதிகாரம், அவனை விடத் திறமை மிக்கவனான இராஜேந்திரனிடம் இருந்தது. பழைய அதிகாரங்களையும் செல்வாக்கையும் ஒரு சிறிதளவாவது மீட்க மூன்றாம் இராஜேந்திரன் எடுத்துக் கொண்ட முயற்சிகளை அவனது கல்வெட்டுகளிலுள்ள சமஸ்கிருத மெய்க்கீர்த்தி சொல்லுகிறது;
மூன்றாம் இராஜராஜனின் ஆட்சியின் இறுதியில் முக்கியமாக 34-ஆம் ஆட்சி ஆண்டிற்குப் பிறகு, வட ஆற்காடு நெல்லூர் மாவட்டங்களில் மட்டுமே அவனுடைய கல்வெட்டுக்கள் உள்ளன. மொத்தத்தில் அவனுடைய கல்வெட்டுகள் பரப்பிலும் எண்ணிக்கையிலும் சுருங்கின. அதே காலத்தில் இராஜேந்திரன் கல்வெட்டுகள் ஏராளமாகவும் சோழ நாட்டின் எல்லாப் பகுதிகளிலும் காணப்படுகின்றன.
மூன்றாம் இராஜேந்திரனின் வெற்றி
இராஜேந்திரனின் மெய்க்கீர்த்தி வரலாற்று நிகழ்ச்சிகளை அவை நடந்த வரிசைப்படி சொல்லுகிறதா என்பது ஐயப்பாட்டிற்குரியதாகும். மெய்க்கீர்த்தி இராஜேந்திரனின் 7-ஆம் ஆண்டில் பொ.ஊ. 1253-இல் ஏற்பட்டிருப்பதைக் கவனிக்க வேண்டும். அது மூன்றாம் இராஜராஜன் உயிரோடிருந்த காலம். பட்டத்திற்கு உரியவனாக ஏற்கப்பட்ட சில ஆண்டுகளில் இராஜேந்திரன் சில காரியங்களைச் சாதித்தான் என்று முடிவு செய்யலாம். ஹொய்சாளக் கல்வெட்டுகளை ஆதாரமாகக் கொண்டு இவன் பொ.ஊ. 1246-இலேயே சில சாதனைகளைச் செய்துவிட்டான் என்று நிலைநாட்டலாம்.
சோழ அரசுக்கு ஏற்பட்ட இழிவினை இராஜேந்திரன் நீக்கிவிட்டான் என்று மூன்றாம் ஆண்டுக் காலத்துக்கு இராஜராஜன் இரண்டு முடிகளைச் சூட்டிக் கொள்ளும் அளவுக்கு இராஜேந்திரன் தன்னுடைய ஆற்றலைக் காட்டினான் என்று மெய்க்கீர்த்தி சொல்கிறது. முடியோடு இருந்த பாண்டியனின் தலையை வெட்டுவதில் இராஜேந்திரன் வல்லவன் என்றும் அது குறிப்பிடுகிறது. திருப்புராந்தகம் கல்வெட்டு 15-ஆம் ஆண்டில் இதை இன்னும் நிதானமாகச் சொல்கிறது 'இருவர் பாண்டியர் முடித்தலை கொண்டருளின' என்பது வாசகம்.
கே. எம். அப்துல் ரசாக்
'''கே.எம். அப்துல் ரசாக்' (K. M. Abdul Razack'') ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக ஆலந்தூர் சட்டமன்றத் தொகுதியில் 1977ஆம் ஆண்டின் தமிழ்நாடு சட்டமன்றத் தேர்தல் மற்றும் 1980ஆம் ஆண்டின் தமிழ்நாடு சட்டமன்றத் தேர்தல் ஆகியவற்றில்  போட்டியிட்டு வெற்றிபெற்றார்.
மூன்றாம் இராஜேந்திர சோழன்
மூன்றாம் இராஜேந்திரனின் வெற்றி
இராஜேந்திரன் பாண்டிய நாட்டைக் கொள்ளையடித்ததாயும் சொல்லப்பட்டிருக்கிறது. மூன்றாம் இராஜேந்திரன் சில வெற்றிகளை அடைந்தான் என்பது உண்மையே. சோழ மன்னனுக்கு அவன் அணிவித்த இரண்டாம் முடி பாண்டியனுடைய முடியே. பாண்டியர்கள் இருபதாண்டு காலத்தில் இரண்டு முறை சோழ நாட்டில் படையெடுத்தும் தீவைத்தும் உள்ளனர். கோப்பெருஞ்சிங்கன் கலகம் செய்து இராஜராஜனைச் சிறை வைத்ததற்கும் பாண்டியரே காரணம்.
கே. எம். அப்துல் ரசாக்
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:இந்திய முஸ்லிம்கள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:6 ஆவது தமிழ்நாடு சட்டமன்ற உறுப்பினர்கள்‎ பகுப்பு:7 ஆவது தமிழ்நாடு சட்டமன்ற உறுப்பினர்கள்‎
மூன்றாம் இராஜேந்திர சோழன்
மூன்றாம் இராஜேந்திரனின் வெற்றி
எனில் மூன்றாம் இராஜேந்திரனிடம் தோற்ற பாண்டிய மன்னர்கள் யார் என்ற கேள்வி எழுகிறது. வல்லமை படைத்த முதலாம் மாறவர்மன் சுந்தர பாண்டியனுக்கு எதிராக மூன்றாம் இராஜேந்திரன் எதையும் செய்துவிடவில்லை என்று தெரிகிறது. ஆனால் அவன் இறந்த பிறகும் பொ.ஊ. 1251-இல் முதலாம் ஜடாவர்மன் சுந்தர பாண்டியன் பட்டத்திற்கு வரும் முன்னரும் பாண்டிய நாட்டில் சரியான அரசர்கள் இல்லை. எனவே சோழரின் மேலாதிக்கத்தைத் தற்காலிகமாக ஏற்ற அரசன் இரண்டாம் மாறவர்மன் சுந்தரப் பாண்டியன்(பட்டம் 1238) இருக்க வேண்டும்.
மூன்றாம் ராஜேந்திர சோழன்
"இருவர் பாண்டியர் முடித்தலை கொண்டருளிய மகாராசதிராச நரபதி" என்று பாராட்டப்படும் மூன்றாம் ராஜேந்திர சோழன், சோழர்களுக்கே உடைய குணங்களுடன் சோழ சாம்ராஜ்யத்தை ஸ்தாபிக்கும் திடமும் கொண்டிருந்தான். மூன்றாம் குலோத்துங்கனின் காலத்திருக்கு பின்பு ராஜ ராஜ சோழனின் காலத்தில் பெரிதும் நலிவடைந்தது சோழர் குலம், நலிவடைந்த தனது குலத்தின் பெருமையை நிலை நாட்டும் எண்ணமும், வீரமும் கொண்ட மன்னனாக விளங்கினான் மூன்றாம் ராஜேந்திர சோழன்.
தனது தந்தைக் காலத்தே சோழ தேசம் இழந்த மானத்தினை மீட்கும் பொருட்டு பெரும் படை ஒன்றினை திரட்டினான் குலோத்துங்கன் ராஜேந்திரன் என்று அழைக்கப் படும் மூன்றாம் ராஜேந்திரன். தனது பாட்டனின் செயற்குணங்கள் மனத்தினை கவர்ந்தாலும், அவரைப் போல் சோழ தேசத்தினை நிலை பெற செய்ய வேண்டும் என்ற எண்ணம் கொண்டதாலும் தனது பாட்டனின் பெயரினை தன் பெயருடன் இணைத்துக் கொண்டான் ராஜேந்திரன். தந்தையின் காலத்தில் நிகழ்ந்த அவக்கேடினை நீக்கும் பொருட்டு, தனது படையை தயார் செய்து பாண்டியர்களுடன் போர் புரிந்தான். முதல் மாறவர்மன் சுந்தரபாண்டியன் இயற்கை எய்தியதால் அவனுக்குப் பின் ஆட்சிக்கு வந்த ஏறண்டான் சடையவர்மன் குலசேகர பாண்டியன் என்பவன் பாண்டிய படையுடன் ராஜேந்திரனை எதிர்கொண்டான்.
ராஜேந்திரனின் வேட்கையும் அவனது ஆற்றலும் சோழ தேசத்தினை வெற்றி பெற செய்தது. இதனால பாண்டியன் சோழர்களுக்கு மீண்டும் கப்பம் கட்டும்படி ஆனான். ராஜேந்திர சோழன், சோழ தேசத்திற்கு நேர்ந்த துன்பங்களுக்கு பழி வாங்கும் எண்ணத்துடன் படை எடுத்து சென்றமையால், அங்கே இருந்த பாண்டிய தேச அரண்மனைகள் மாளிகைகள் நாசம் ஆயின, பயிர் நாசம், படை நாசம், செல்வம் என பாண்டியர்களின் வாசம் இருந்தவைகள் நாசம் ஆயின.
போசள மன்னனின் சூழ்ச்சியும் பாண்டிய தேச இழப்பும்
வீர நரசிம்மன், சோழர்களின் உற்ற துணைவனாக இருந்து எப்போதும் உதவி வந்தான். அவனது மரணத்திற்கு பின்பு அவனது மகன் வீர சோமேச்வரன் என்பான் அரச பதவியை அடைந்தான். போசள தேசம் சோழர்களுடன் பெண் உறவு கொண்டிருந்தது போலவே பாண்டியர்களுடனும் பெண் உறவு கொண்டிருந்தனர், ஆதலால் இரண்டு தேசங்களுக்கும் உதவி புரிந்து சமாளிக்க வேண்டி இருந்தது. ஆனால் ராஜ ராஜ சோழனுடன் கொண்டிருந்த உறவுக்கு பின்பு போசளர்கள் குலசேகர பாண்டியனுடன் உறவு கொண்டிருந்ததால் பாண்டியர்களுக்கு உதவ வேண்டி இருந்தது. குலசேகர பாண்டியன் சோழர்களிடம் தேசத்தினை இழந்த பின்பு சோமேஸ்வரனிடம் சரண் அடைந்தான். இதன் பொருட்டு சோமேச்வரன் போசள படைத்தனை சோழ தேசம் நோக்கி அனுப்பினான். பாண்டிய தேசத்தினை அப்போது தான் வென்றிருந்த சோழர்கள், தங்கள் தேசம் திரும்பும் போதே போசளர்கள் சோழர்களின் பின்னே வந்து ஆக்கிரமிப்பு இடங்களை கைப்பற்றி பாண்டியர்களுக்கு கொடுத்தனர். இவ்வாறு போசளர்கள் சோழர்கள் வாசம் இருந்த புதுகை, மதுரை வரையிலான இடங்களை பாண்டியர்களுக்கு மீது கொடுத்தனர்.
தெலுங்கு சோழர்களுடன் நட்பு
மூன்றாம் ராஜ ராஜ சோழனின் காலத்திலேயே சோழர்களுடன் நெருங்கிய உறவுக் கொண்டிருந்தனர் தெலுகு சோழர்கள். இவர்கள் இரண்டாம் ராஜாதி ராஜ சோழனின் பரம்பரையாக இருக்கவும் வாய்ப்புகள் உண்டு, ஏனெனில் மூன்றாம் குலோத்துங்கன் ஆட்சிப் பொறுப்பினை ஏற்றப் பின்பு இரண்டாம் ராஜாதி ராஜன் தெலுங்கு தேசம் நகர்ந்தான் என்று சரித்திரக் குறிப்புகள் இருக்கின்றன. ஆனால் இவன் சோழரின் நேரடி வாரிசு அல்லாததால் தன் பரம்பரையை தெலுங்கு சோழர்கள் என்று விஸ்தரித்திருக்க வாய்ப்புகள் இருந்திருக்கலாம்.
தெலுகு சோழ மன்னனாகிய கோபாலன் என்பவன் மூன்றாம் ராஜேந்திர சோழனிடத்தே நெருங்கிய அன்பு கொண்டு உற்ற தோழனாக இருந்து வந்தான். சோழனின் படை எடுப்புக்கு உதவி செய்தும், போரினால் பங்கு கொண்டும் பெரும்பணி செய்தான். இவ்வாறு தனக்கு உதவி செய்த நண்பனுக்கு பெருமை செய்யும் வண்ணம் காஞ்சி நகரினை ஆளும் பணியை ஒப்படைத்தான். ஆதலால் தெலுங்கு சோழர்கள் வடக்கே நெல்லூர் முதற் கொண்டு தெற்கே செங்கற்பட்டு ஜில்லா வரை ஆட்சி புரிந்தனர்.
போசளர்கள் சோழர்களுடன் நட்பு கொண்டமை
குலசேகர பாண்டியனுக்கு பின்பு, இரண்டாம் மாறவர்மன் சுந்தர பாண்டியன் அரியணை ஏறினான். இவனும் சோழர்களுக்கு கப்பம் கட்டும் சிற்றரசனாகவும் பின்பு போசளனின் உதவியால் சுதந்திர அரசனாகவும் இருந்தான். அவனுக்கு பின்பு சடையவர்மன் சுந்தர பாண்டியன் என்பவன் அரச பதவியை அடைந்தான். இவன் பாண்டிய மன்னர்கள் பரம்பரையில் மிகவும் வலிமை வாய்ந்தவனாகவும், பெரும் ஆற்றல் கொண்ட வீரனாகவும் இருந்தான். இவனது எண்ணங்களை அறிந்த போசளன், இப்பாண்டியனை வளர விட்டால் தனது ஆட்சிக்கு வீம்பு நேரிடும் என்பதனை அறிந்து ராஜேந்திர சோழன் பக்கம் நட்புக் கரம் நீட்டினான். போசளனின் நட்பினை ஏற்றுக்கொண்ட சோழன், வீர நரசிம்மனின் மைந்தன் வீர ராமநாதன் என்பவனை சோழ தேசத்திலேயே இருந்து கண்ணனூர் என்ற இடத்தினை ஆட்சி புரியும்படி அழைத்தனன். இவ்வாறு சோழன் சொன்னமைக்கு காரணம், பாண்டியன் படை எடுக்க நேர்ந்தால் கண்ணனூர் கடந்தே சோழ தேசம் நுழைய வேண்டும், அவ்வாறு அவன் கண்ணனூர் நுழையும் நேரத்தே இதனைத் தடுக்க போசளர்கள் சோழர்களுடன் இணைந்து பாண்டியனை எதிர்க்க வேண்டும் என்ற எண்ணம் கொண்டிருந்தான்.
பாண்டியனின் எழுச்சயும் சோழனின் வீழ்ச்சியும்
பெரும் ஆற்றல், படை ஆளும் திறம், ராஜ தந்திரம், வீரம், இவற்றை செவ்வண்ணம் தன்னகத்தே கொண்டிருந்தான் சடையவர்மன் சுந்தர பாண்டியன். பாண்டியர்களின் பறைதனை உலகுக்கு அறிவிக்க வழிக் கொண்டு எழுந்தவன் இப்பாண்டியன். ராஜேந்திர சோழனின் 37-ஆம் ஆட்சி ஆண்டில், சோழர்கள் மீது படை எடுத்து வந்தான் சுந்தர பாண்டியன். இவனது ஆற்றலையும், வீரத்திற்கும் பணிந்தான் ராஜேந்திர சோழன். ஆக, மூன்றாம் ராஜேந்திர சோழன் பாண்டிய மன்னனுக்கு கப்பம் கட்டும் சிற்றரசன் ஆனான். ராஜேந்திரன் மட்டும் அடக்கினால், இவன் மீண்டும் தன்னுடன் போர் புரிய வருவான் என்பதனை அறிந்த சுந்தர பாண்டியன், சோழர்களுக்கு உதவும் போசளர்களை, தெலுங்கு சோழர்களையும் வென்றான். வீர சோமேஸ்வரனைக் கொன்று, அவன புதல்வன் வீர ராமநாதனை விரட்டி, தெலுகு சோழர் மன்னன் கோபாலனை கொன்று தென்னகத்தே தனது வெற்றிக் கோடியை நாடினான் சடையவர்மன் சுந்தரபாண்டியன்.
பகுப்பு:சாளுக்கிய சோழர்கள் பகுப்பு:இந்திய அரசர்கள்
மருதம் பாடிய இளங்கடுங்கோ
thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில் மருதம் பாடிய இளங்கடுங்கோ பழந் தமிழ் அரச மரபுகளில் ஒன்றான சேர மரபைச் சேர்ந்தவர். சங்கத் தமிழ் இலக்கிய நூல்களான அகநானூறு, நற்றிணை ஆகியவற்றில் காணப்படும் மூன்று பாடல்களைப் பாடிய புலவர் என்ற அளவிலேயே இவர் அறியப்படுகிறார்.
புலவர் பெயர்
இவர் பாடிய மூன்று பாடல்ளும் மருதத்திணைப் பாடல்கள் ஆதலால் இவருக்கு 'மருதம் பாடிய' என்னும் அடைமொழியைத் தந்துள்ளனர்.
புகழூர்க் கல்வெட்டு
புகழூர் ஆறுநாட்டான் மலையிலுள்ள தமிழ் எழுத்துக் கல்வெட்டு சேரமன்னர் மூவரின் பரம்பரை வரிசையைத் தெரிவிக்கின்றது. 'கோ ஆதன் செல்லிரும்பொறை மகன் பெருங்கடுங்கோ மகன் இளங்கடுங்கோ' என்பது அந்தக் கால்வழி வரிசைமுறை. இதில் கூறப்பட்ட இளங்கடுங்கோ இந்தப் புலவன் எனலாம்.
இவரும், இளஞ்சேரல் இரும்பொறையும் ஒருவரே எனக் கூறுபவர்களும் உளர். எனினும் இதற்கான போதிய சான்றுகள் கிடைத்தில.
காஞ்சி ஊரன்
தலைவன் காஞ்சிமரங்கள் நிறைந்த ஊரன்.
பூட்டறு வில்
நறவு உண்ட வெறும்பானையை மீன் துள்ளிவிழும்படி பொய்கைநீர் வெளியேறும் வழியில் வைத்திருந்தனர். அதில் விழுந்த இறால்மீன் பானையிலிருந்து துள்ளிக் குதித்ததாம். தூண்டில் பூட்டை அறுத்துக்கொண்டு துள்ளிக் குதிக்கும் மீன் போலத் துள்ளிக் குதித்ததாம். குதித்த மீன் அருகில் மூங்கில் முள் ஓரத்தில் படர்ந்திருக்கும் ஆம்பல் கொடிக்குள் பதுங்கிக்கொண்டதாம். இப்படிப்பட்ட பொய்கைகளும் காஞ்சிமரங்களும் நிறைந்த ஊரினனாம் தலைவன்.
பருவூர்ப் பறந்தலைப் போர்
பருவூர் போர்களத்தில் நடந்த போர்ச்செய்தி பல ஊர்களில் பேசப்பட்டது போல தலைவன் பரத்தையோடு இருந்த செய்தி ஊரெங்கும் பேசப்பட்டதாம்.
அகம் 176
தலைவி பச்சைக் குழந்தை ஆண்மகனுடன் வாழ்கிறாள். வீட்டிலே நெல் இருக்கிறது. நீ இல்லை.
உன்னுடன் வாழ்ந்த பரத்தை உன்னோடு தழூஉ ஆடும்போது வளையலணிந்த தன் கையை விடுவித்துக்கொண்டு மலர்க்கண் பொங்க அழுதாள் என்றால், அவள் அவ்வாறு அழுவதற்கும், விரல்களை நெட்டி முரித்து உன்னை அனுப்புவதற்கும் என்ன கடமைப்பட்டிருக்கிறாள்? இப்போது அவள் தன் கூர் மழுங்கிய பல்லைக் காட்டிக்கொண்டு உன்னைக் காணச் சென்றுகொண்டிருக்கிறாளாமே! நீ ஏன் இங்கு வந்திருக்கிறாய்?
தலைவன் ஊரன். அந்த ஊர்ப் பழனம் எப்படிப்பட்டது?
கடல் போல் பரந்து கிடக்குமாம். நிலத்தைப் பிளந்துகொண்டு தாமரைக் கிழங்கு வேரில் முதிர்ந்திருக்குமாம். அதன் கொடி மூங்கில் போல் துளை கொண்டதாம். யானைக்காது போல் இலை கொண்டதாம். அதன் மொட்டு கழுமரம் நிமிர்நிருப்பது போல் நிமிர்ந்து நிற்குமாம். மகளிரின் முறுவல்முகம் போல மலர்ந்திருக்குமாம். வண்டு மொய்க்கும் ஒலி கேட்டுக்கொண்டே இருக்குமாம்.
வேப்பம்பூவின் மொட்டுப் போலக் கண்களை உடைய நண்டு அருகிலுள்ள காஞ்சிமரத்தில் அமர்ந்திருக்கும் வெள்ளைக் குருகு தன்னைக் கவர்ந்து செல்லாதபடி அருகில் பகன்றைப் பூ பூத்திருக்கும் சேற்றில் வரிக் கோடுகளைப் போட்டுக்கொண்டு வளையில் போய் ஒளிந்துகொள்ளுமாம். அப்படிப்பட்ட பழன ஊருக்குத் தலைவனாம் அவன்.
நற்றிணை 50
அவனுக்கு எது பெருமை, எது சிறுமை என்றுகூடத் தெரியாமல் துணிவோடு பொய் சொல்லித் தன் தலைவனைப் போற்றிக்கொள்ளுமாறு வெட்கம் கெட்டுக் கெஞ்சினான். (அவனை எப்படி ஏற்றுக்கொள்வது - என்கிறாள் தோழி)
குறிப்புகள்
<References/>
ஜான் கேப்ரியல் போர்க்மேன்
thumb| நார்வே நடிகை லின் ஸ்டோக்கே (பிறப்பு 1961) 1979 இல் [[ஒசுலோ|ஒஸ்லோ தேசிய அரங்கில் ஃப்ரிடா ஃபோல்டலாக.]] ஜான் கேப்ரியல் போர்க்மேன் 1896 ஆம் ஆண்டு நோர்வே நாடக ஆசிரியர் ஹென்ரிக் இப்சனின் நாடகமாகும். இது அவரது இறுதிப் பணியாகும்
கதை
ஜான் கேப்ரியல் சிறையில் அடைக்கப்பட்டதன் மூலம் போர்க்மேன் குடும்பத்தின் அதிர்ஷ்டம் குறைந்துவிட்டது. அவன் வங்கியில் பணிபுரிபவன். முதலீட்டாளர்களின் பணத்தை தன் பதவியை வைத்துத் தவறாக பயண்படுத்தியதால் சிறைக்குச் சென்றான். ஜான் கேப்ரியல் போர்க்மேன் விடுதலையாகி 8 ஆண்டுகளுக்குப் பிறகு இக்கதை நடக்கிறது. திருமதி. போர்க்மேன் மற்றும் அவரது இரட்டை சகோதரி எல்லா ரெண்டீம் இளம் எர்ஹார்ட் போர்க்மேனின் எதிர்காலத்திற்காக சண்டையிடுகிறார்கள். ஜான் கேப்ரியல் போர்க்மேன் இப்சனின் முந்தைய முப்பது வருடங்களில் இப்சனின் பணியைக் குறிக்கும் இயற்கை மற்றும் சமூக வர்ணனையின் வரிசையைத் தொடர்ந்தாலும், இந்நாடகத்தின் இறுதிச் செயல் நாடக ஆசிரியருக்கு ஒரு புதிய கட்டத்தை பரிந்துரைத்தது. இது அவரது இறுதி குறியீட்டு படைப்பான இறந்தவர் உயிற்தெழுந்தால் என்ற புனைவில் பலனளித்தது.
பின்னணி
நோர்வே வரலாற்றாசிரியர் ஹல்வ்டான் கோஹ்ட், இந்த நாடகம் 1851 இல் இப்சென் தனது வாழ்க்கையில் முந்தைய காலகட்டத்திலிருந்து பதிவுசெய்திருக்கக்கூடிய ஒரு சம்பவத்தை அடிப்படையாகக் கொண்டிருக்கக்கூடும் என்று கூறினார்.
மறுமலர்ச்சி
1925 ஆம் ஆண்டில், நியூயார்க் நகரத்தின் இளவரசி திரையரங்கில் ஈவா லு கல்லியென் தயாரித்து, இயக்கி, நாடகத்தை வெற்றிகரமாக இயக்கினார். 1926 இல் சிவிக் ரெபர்ட்டரி அரங்கை அவர் உருவாக்கியதற்கு இது ஒரு முக்கியமான படியாகும்.
2010 இல், அல்ஸ்டர் பேங்க் டப்ளின் நாடகத் திருவிழாவின் ஒரு பகுதியாக அபே அரங்கில் நாடகத்தின் மறுமலர்ச்சி நிகழ்த்தப்பட்டது. ஜேம்ஸ் மெக்டொனால்ட் இயக்கிய ஃபிராங்க் மெக்கினஸின் புதிய பதிப்பில், நடிகர் ஆலன் ரிக்மேன் ஜான் கேப்ரியல் போர்க்மேனாகவும், பியோனா ஷா அவரது மனைவி கன்ஹில்டாகவும், லிண்ட்சே டங்கன் எல்லாாகவும் நடித்தனர். இந்த நாடகம் முன்பு 1928 இல் அபே அரங்கில் நிகழ்த்தப்பட்டது 2011 இல், தயாரிப்பு நியூயார்க்கிற்கு மாற்றப்பட்டது மற்றும் அது கலவையான விமர்சனங்களைப் பெற்றது.
தழுவல்கள்
2015 ஆம் ஆண்டில், டேவிட் எல்ட்ரிட்ஜ் இந்த நாடகத்தை ஹெலன் பெர்ரி இயக்கிய இரண்டு-பகுதி தயாரிப்பாக மாற்றினார். மார்ச் 8 மற்றும் 15 ஆம் தேதிகளில் பிபிசி ரேடியோ 4 இல் ஒளிபரப்பப்பட்டது. இதில் டேவிட் த்ரெல்ஃபால் போர்க்மேனாகவும், சூசன்னா ஹார்கர் எல்லா ரென்தீமாகவும், கில்லியன் பெவன் திருமதி. போர்க்மேனாகவும், வில்ஹெல்ம் ஃபோல்டலாக பிலிப் ஜாக்சனும், எர்ஹார்ட் போர்க்மேனாக லூக் நியூபெரியும் நடித்திருந்தனர்.
ஆகஸ்ட் 2017 இல், எடின்பர்க் ஃப்ரிஞ்சுத் திருவிழாவின் ஒரு பகுதியாக, ஃபாக்ஸ் மற்றும் ஆர்க்கிட் தியேட்டர் கம்பெனியின் சமகால மொழிபெயர்ப்பு மற்றும் தழுவலின் அடிப்படையில் ஆங்கிலத்தில் ஒரு புதிய தயாரிப்பானது ஏழு கதாபாத்திரங்களைச் சித்தரிக்கும் இரண்டு நடிகர்களால் நிகழ்த்தப்பட்டது. அது "(என் தந்தை) ஜான் கேப்ரியல் போர்க்மேன்" என்று தலைப்பிடப்பட்டது.
2022 ஆம் ஆண்டில், நாடகம் ஒரு புதிய மொழிபெயர்ப்பில் நிகழ்த்தப்பட்டது. லண்டனில் உள்ள பிரிட்ஜ் அரங்கில், சைமன் ரஸ்ஸல் பீல் முக்கியக் கதாபாத்திரத்தில் நடிக்க, இது மிகவும் நவீன காலத்திற்கு ஏற்றதாகப் புதுப்பிக்கப்பட்டது.
மேற்கோள்கள்
பகுப்பு:நாட்டுப்புறக் கதைகள்
குப்பத்து ராஜா
குப்பத்து ராஜா 1979 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் ரஜினிகாந்த், பத்மபிரியா, விஜயகுமார், மஞ்சுளா மற்றும் பலரும் நடித்துள்ளனர்.
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மனோரமா நடித்த திரைப்படங்கள்
ஆய்க்குடி உலகம்மன் கோயில்
ஆய்க்குடி உலகம்மன் கோயில் தமிழ்நாட்டில் தென்காசி மாவட்டம், கடையநல்லூர் வட்டம், ஆய்க்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உலகம்மன் சன்னதியும், விநாயகர், பலிபீடம், அருள்மிக பைரவர், மாடன், மாடத்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. தை, சித்திரை மாதம் செவ்வாய் கிழமை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தென்காசி மாவட்டத்திலுள்ள அம்மன் கோயில்கள்
கீழ்உளூர்
இந்தியா,தமிழ்நாடு,தஞ்சாவூர் மாவட்டம் ஒரத்தநாடு தாலுக்காவில் கீழ் உளூர் என்ற கிராமம் உள்ளது.
விளக்கப்படங்கள்
கீழ் உளூரில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1314 ஆண்கள்- 628  மற்றும் பெண்கள்- 686. பாலின விகிதம்  1092 ஆக இருந்தது. கல்வியறிவு விகிதம்  75.87 உள்ளது.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
மகாலட்சுமி (திரைப்படம்)
மகாலட்சுமி 1960 ஆம் ஆண்டு வெளிவந்த தமிழ்த் திரைப்படமாகும். ஆர். ராமமூர்த்தி இயக்கத்தில் வெளிவந்த இத்திரைப்படத்தில் எஸ். வி. சகஸ்ரநாமம், பாலாஜி மற்றும் பலரும் நடித்திருந்தனர்.
பகுப்பு:1960 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
எம். ஆபிரகாம்
'''எம். ஆபிரகாம்' (M. Abraham'') ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக ஆலந்தூர் சட்டமன்றத் தொகுதியில் 1984 சட்டமன்றத் தேர்தலில் போட்டியிட்டு வெற்றிபெற்றார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள்
ஜான் கால்வின்
ஜான் கால்வின் (Jean Calvin, (இயற்பெயர்: ஷெஹான் கோவென் [Jehan Cauvin]) (பிறப்பு: சூலை 10, 1509; இறப்பு: மே 27, 1564) புரட்டஸ்தாந்து சீர்திருத்த இயக்க காலத்தைச் சார்ந்த பிரான்சிய கிறித்தவ மேய்ப்பரும், தலைசிறந்த இறையியல் வல்லுநரும் ஆவார்.
கிறித்தவ இறையியல் சார்ந்த "கால்வினியம்" (Calvinism) என்னும் அமைப்பு உருவாவதற்கு ஜான் கால்வின் முக்கிய காரணமாக அமைந்தார். கால்வின் மறுமலர்ச்சி மனித நேய இயக்கத்தின் (Renaissance Humanism) பின்புலத்தில் ஒரு வழக்குரைஞராகத் தேர்ச்சி பெற்றிருந்தார். ஆனால் அவர் 1536இல் கத்தோலிக்க திருச்சபையினின்று பிரிந்தார்.
பிரான்சு நாட்டில் புரட்டஸ்தாந்து சபையினருக்கு எதிர்ப்பு எழுந்தபோது கால்வின் சுவிட்சர்லாந்தின் பாசல் நகருக்குத் தப்பிச் சென்றார். அங்கு கால்வின் "கிறித்தவ சமயக் கோட்பாடுகள்" (The Institutes of the Christian Religion) என்னும் நூலை 1536ஆம் ஆண்டு வெளியிட்டார்.
ஜெனீவா நகரில் கிறித்தவ சபையைச் சீர்திருத்தி அமைக்க வில்லியம் ஃபாரெல் என்பவர் கால்வினைக் கேட்டுக்கொண்டார். அவர்களுடைய கருத்துகளை ஜெனீவா நகர மக்கள் ஏற்றுக்கொள்ளவில்லை. எனவே இருவரும் வெளியேற்றப்பட்டனர். அப்போது மார்ட்டின் பூசெர் என்பவர் கால்வினை ஸ்ட்ராஸ்புர்க் நகருக்கு வருமாறு அழைத்தார். அங்கு கால்வின் பிரஞ்சு அகதிகள் கூடிய ஒரு சபைக்கு மேய்ப்பர் ஆனார். ஜெனீவாவில் திருச்சபைச் சீர்திருத்தம் நிகழ கால்வின் ஆதரவு அளித்தார். இறுதியில், ஜெனீவா சபையை வழிநடத்தும்படி அழைப்புப் பெற்றார்.
ஜெனீவாவில் கால்வின்
ஜெனீவாவுக்குத் திரும்பிச் சென்ற கால்வின் அங்கே திருச்சபை ஆளுகையிலும் வழிபாட்டிலும் புதிய முறைகளைக் கையாண்டார். அவருடைய அதிகாரத்தைக் கட்டுப்படுத்தும் முயற்சியில் ஜெனீவா நகரக் குடும்பங்கள் பல இறங்கின. அச்சமயம் மிக்கேல் செர்வேத்துசு (Michael Servetus) என்னும் அறிஞர் கிறித்தவத்தின் மூவொரு கடவுள் கொள்கையை ஏற்க மறுத்தார் என்பதற்காக விசாரணைக்கு உட்படுத்தப்பட்டார். அப்பின்னணியில் கால்வினின் சீர்திருத்தத்துக்கும் எதிர்ப்பு எழுந்தது.
பின்னர், ஜெனீவா நகர மன்றத்தில் புது உறுப்பினர் பதவி ஏற்றனர். மேலும் அதிக பிரஞ்சு அகதிகள் நகரில் குடியேறினார். கால்வினுக்கு அவர்களது ஆதரவு கிடைத்தது.
கால்வின் கிறித்தவ சீர்திருத்தத்தை ஜெனீவாவிலும் ஐரோப்பா முழுவதிலும் பரப்பும் செயலில் தமது இறுதிக்காலத்தைக் கழித்தார்.
கால்வினின் சீர்திருத்தம்
கால்வின் கிறித்தவ சமயக் கொள்கைகளை விளக்கி உரைப்பதில் சிறந்தவராக விளங்கினார். அவரது கருத்துகள் பல சர்ச்சைகளையும் எழுப்பின. பிற சீர்திருத்தவாதிகளான பிலிப்பு மெலன்க்டன் (Philipp Melanchthon), ஹைன்ரிக் புல்லிங்கர் (Heinrich Bullinger) போன்றோரோடு கால்வின் நெருங்கிய தொடர்பு வைத்திருந்தார்.
கால்வின் தமது சீர்திருத்த கருத்துகளை விளக்கி பல நூல்களை வெளியிட்டார். "கிறித்தவ சமயக் கோட்பாடுகள்" என்னும் நூல் தவிர, அவர் ஏறக்குறைய விவிலியம் முழுவதற்கும் விரிவுரை எழுதினார். மேலும் இறையியல் நூல்களை உருவாக்கினார். நம்பிக்கை அறிக்கைகளையும் படைத்தார்.
கால்வின் போதித்த முக்கிய கருத்துகளுள் ஒன்று "முன்குறிப்புக் கொள்கை" (predestination) என்று அழைக்கப்படுகிறது. உலகில் பிறக்கும் மனிதருள் யார்யார் மீட்புப் பெறுவர், யார்யார் அழிவுக்கு உள்ளாவர் என்பதைக் கடவுள் முன்கூட்டியே தீர்மானித்துள்ளார் என்பதே "முன்குறிப்புக் கொள்கை" ஆகும். கடவுள் எல்லாம் வல்லவர் என்பதிலிருந்து கால்வின் இக்கொள்கையை ஒரு முடிவாகப் பெற்றார். மேலும் தமது கொள்கை நான்காம் நூற்றாண்டில் வாழ்ந்த புனித அகுஸ்தீன் என்பவரின் படிப்பினையைப் பின்பற்றியது என்றும் கால்வின் விளக்கம் அளித்தார்.
கால்வினியத்தின் தோற்றுநர்
கால்வினியம் என்னும் இறையியல் பிரிவுக்கு அடிப்படை வகுத்தவர் கால்வின் ஆவார். அவருடைய கொள்கையின் மேல் எழுந்த புரட்டஸ்தாந்து சபைகள் "சீர்திருத்தம் பெற்ற சபைகள்" (Reformed churches) என்று அழைக்கப்படுகின்றன. மேலும் பிரெஸ்பிட்டேரியன் (Presbyterianism) சபையும் கால்வினின் கொள்கையை அடிப்படையாகக் கொண்டுள்ளது.
இச்சபைகள் இன்று உலகின் பல பகுதிகளில் வேரூன்றியுள்ளன.
upright|left|thumb|இளமைப் பருவத்தில் கால்வின். கால்வின் முதலில் கிறித்தவ மத குருவாகப் பணிபுரிய எண்ணினார். ஆனால் தம் எண்ணத்தை மாற்றிக்கொண்டு, சட்டவியலில் பயிற்சி பெற்றார். ஓவியம் காப்பிடம்: ஜெனீவா நூலகம். thumb|left|கால்வினுக்கு ஊக்கம் அளித்த சீர்திருத்தவாதி வில்லியம் ஃபாரெல். upright|thumb|left|ஜெனீவாவில் கால்வின் போதித்த புனித பேதுரு பெருங்கோவில். thumb|left|கால்வின் எழுதிய முதன்மை நூல்: "கிறித்தவ சமயக் கோட்பாடுகள்".
thumb|left|கால்வினின் கையெழுத்து. கால்வின் சமயத் தலைவர்களுக்கும் அரசியல் தலைவர்களுக்கும் பல மடல்கள் எழுதினார். இங்கே கால்வின் இங்கிலாந்து மன்னன் நான்காம் எட்வர்டுக்கு எழுதிய மடல்.
ஆதாரங்கள்
thumb|right| ஜான் கால்வின் (John Calvin), நினைவுப் பதக்கம். ஆக்கியோன்: லாசுலோ சுலாவிக்சு (László Szlávics, Jr.). ஆண்டு: 2008
மேலும் அறிய
Tamburello, Dennis E. (2007), Union with Christ: John Calvin and the Mysticism of St. Bernard, Louisville, Kentucky: Westminster John Knox Press, ISBN 0-664-22054-1 ISBN 978-0-664-22054-9
வெளி இணைப்புகள்
பகுப்பு:கிறித்தவ சீர்திருத்தவாதிகள் பகுப்பு:புரட்டஸ்தாந்த இறையியலாளர்கள் பகுப்பு:1509 பிறப்புகள் பகுப்பு:1564 இறப்புகள்
முண்டாசுப்பட்டி
முண்டாசுப்பட்டி இது 2014ஆம் ஆண்டு வெளியான தமிழ் நகைச்சுவைத் திரைப்படம் ஆகும். இந்தத் திரைப்படத்தை ராம்குமார் இயக்க, விஷ்ணு, நந்திதா உள்ளிட்ட பலர் நடித்துள்ளார்கள். 2011ஆம் ஆண்டு இது ஒரு குறும் திரைப்படமாக வெளியானது என்பது குறிப்பிடத்தக்கது.
குறும் படம்
2011ஆம் ஆண்டு கலைஞர் தொலைக்காட்சியில் ஒளிபரப்பான நாளைய இயக்குனர் என்ற நிகழ்ச்சியில் இந்தத் திரைப்படம் குறும் படமாக ஒளிபரப்பானது.
தண்டகாரன்குப்பம்
தண்டகாரன்குப்பம் (Thandakarankuppam) என்பது இந்திய ஒன்றியம், தமிழ்நாட்டின், கடலூர் மாவட்டத்தில்,  ஸ்ரீமுஷ்ணம் வட்டத்தில், ஸ்ரீமுஷ்ணம் ஊராட்சி ஒன்றியம், இராமாபுரம் ஊராட்சியில் உள்ள ஒரு சிற்றூர் ஆகும்.சோழர்கள் காலத்தில் அடர்ந்த காடுகள் நிறைந்த பகுதியாக தண்டகாரன்குப்பம் இருந்துள்ளது.இந்த ஊர் சோழர்கள் காலத்தில் தண்டகாரண்யம் என அழைக்கப்பட்டுள்ளது.
மேற்கோள்
பகுப்பு:கடலூர் மாவட்டத்திலுள்ள கிராமங்கள்   2.பொன்னியின் செல்வன்/மணிமகுடம்/கடம்பூரில் கலக்கம். https://ta.m.wikisource.org/wiki/
கேதன் சாவேஜ்
கேதன் சாவேஜ் (Kethan Savage) (செப்டம்பர் 4, 1993) அமெரிக்காவின் தொழில்முறை கூடைப்பந்தாட்ட வீரர் ஆவார். இவர், ஜியார்ஜ் வாஷிங்டன் ஆண்கள் கல்லூரிக்கும், பட்லர் ஆண்கள் கல்லூரிக்கும் கூடைப்பந்து விளையாடினார்.
பள்ளி வாழ்க்கை
வர்ஜீனியாவின் அலெக்சாண்ட்ரியாவில் உள்ள எபிஸ்கோபல் உயர்நிலைப்பள்ளியில் சேருவதற்கு முன்னர் இவர், சாண்டிலி உயர்நிலைப் பள்ளியில் இரண்டு ஆண்டுகள் பயின்றார். எபிஸ்கோபல் பள்ளியை 1998 முதல் ஒரு இளையோராக வெற்றியாளாராக்கினார். ஒரு மூத்தோராக வர்ஜீனியாவின் சுயாதீன பள்ளிகளுக்கான போட்டியில் இவர் தனது அணியை 24-4 என்ற புள்ளிகளின் சாதனை அடிப்படையில் இட்டுச் சென்றார்.
கல்லூரி வாழ்க்கை
சாவேஜ், ஒரு புதிய வீரராக ஒரு ஆட்டத்திற்கு சராசரியாக 3.1 புள்ளிகளைப் பெற்றார். இவர் ஒரு சோபோமோர் என ஒரு ஆட்டத்திற்கு 12.7 புள்ளிகளாக தனது புள்ளிகளை அதிகரித்தார். ஆனால் பருவத்தின் பிற்பகுதியில் காயமடைந்தார். மேலும், 2014 தேசிய கல்லூரி விளையாட்டுச் சங்கம் நடத்திய போட்டியில் விளையாடவில்லை. ஒரு இளையோராக, இவர் ஒரு ஆட்டத்திற்கு சராசரியாக 11.7 புள்ளிகளையும், 4.8 ரீபவுண்டுகளையும் 2.7 அசிஸ்ட்களையும் பெற்றார். இந்தப் பருவத்துக்குப் பிறகு, தான் பட்லர் ஆண்கள் கல்லூரிக்கு மாறுவதாக அறிவித்தார்.
இவருக்கு தோள்பட்டை அறுவை சிகிச்சை செய்யப்பட்டது. மேலும், நிமோனியா காரணமாக பட்லர் கல்லூரியின் முதல் நான்கு ஆட்டங்களைத் தவறவிட்டார். 2017ஆம் ஆண்டில் தனது முதல் என்சிஏஏ போட்டியில் விளையாடினார். இருப்பினும் தசைநார் பிடிப்பு மூலம் மட்டுப்படுத்தப்பட்டார். இவரது மூத்தோர் விளையாட்டில், ஒரு ஆட்டத்திற்கு சராசரியாக 8.0 புள்ளிகள், 2.7 ரீபவுண்டுகள் மற்றும் 1.5 அசிஸ்ட்கள் தரையில் இருந்து 44.3 சதவிகிதத்தையும், வளைவின் பின்னால் இருந்து 29.2 சதவிகிதத்தையும் எடுத்தார்.
தொழில் வாழ்க்கை
ராப்டர்ஸ் 905 ஆல் 2017 என்.பி.ஏ ஜி லீக் வரைவின் முதல் சுற்றில் 26 வது தேர்வோடு சாவேஜ் தேர்ந்தெடுக்கப்பட்டார். உண்மையில் அணியை உருவாக்க ராப்டர்ஸ் 905 ஆல் எடுக்கப்பட்ட ஒரே வரைவு தேர்வாக அவர் இருந்தார்.
வெளி இணைப்புகள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
டான்டே அலிகியேரி
டான்டே அலிகியேரி (Dante Alighieri) என அழைக்கப்படும் துரான்டே டெக்லி அலிகியேரி (மே/ஜூன் 1265 - செப்டெம்பர் 14, 1321) மத்திய காலத்துப் புளோரன்சைச் சேர்ந்த ஒரு கவிஞர் ஆவார். இவருடைய முக்கியமான ஆக்கமான "டிவினா காமெடியா" இத்தாலிய மொழியில் எழுதப்பட்ட மிகச் சிறந்த ஆக்கமும், உலக இலக்கியத்தின் சிறந்த ஆக்கங்களில் ஒன்றுமாகும். இத்தாலிய மொழியில் இவர் மகா கவிஞனாகப் போற்றப்படுகின்றார். டான்டே, பெட்ராக், பொக்காச்சியோ ஆகிய மூவரும், "மூன்று ஊற்றுக்கள்" (the three fountains) அல்லது"மும்முடிகள்" (the three crowns) எனக் குறிப்பிடப்படுகின்றனர். டான்டே இத்தாலிய மொழியின் தந்தை எனவும் அழைக்கப்படுவது உண்டு. இவரைப்பற்றிய முதல் நூல் ஜொவானி பொக்காச்சியோவால் எழுதப்பட்டது.
படத்தொகுப்பு
பகுப்பு:இத்தாலியக் கவிஞர்கள் பகுப்பு:1265 பிறப்புகள் பகுப்பு:1321 இறப்புகள்
கனல் கண்ணன்
சர்ச்சைப் பேச்சு
சென்னை மதுரவாயலில் இந்து முன்னணி சார்பில் இந்துக்கள் உரிமை மீட்பு பிரச்சார பயண நிறைவு பொதுக் கூட்டம் நடைபெற்றது. இதில் பேசிய இந்து முன்னணியின் மாநில கலை இலக்கியச் செயலாளர் கனல் கண்ணன், ரீரங்கம் ரங்கநாதர் கோயிலில் தரிசனம் செய்துவிட்டு வெளியே வரும்போது எதிரே கடவுள் இல்லை என்று சொன்ன ஈ. வெ. ராவின் சிலை இருப்பதாகவும், அந்த சிலை என்று உடைக்கப்படுகிறதோ அன்று தான் இந்துக்களின் எழுச்சி நாள் என்றும் கூறியிருந்தார். இதுகுறித்து தந்தை பெரியார் திராவிடர் கழகம் சார்பில் அளித்த புகாரின் பேரில் கனல் கண்ணன் மீது சென்னை சைபர் கிரைம் போலீசார் இரண்டு பிரிவுகளின் கீழ் வழக்கு பதிவு செய்துள்ளனர்.
வெளி இணைப்புகள்
பகுப்பு:1969 பிறப்புகள் பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள் பகுப்பு:தமிழ்த் திரைப்பட நடிகர்கள் பகுப்பு:இந்தியத் திரைப்பட நடிகர்கள் பகுப்பு:தமிழ்நாட்டுத் திரைப்பட நடிகர்கள்
மைக்கல் பிரயன்ட்
மைக்கல் பிரயன்ட் (Michael Bryant , பிறப்பு: ஏப்ரல் 5 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1982 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மைக்கல் பிரயன்ட் கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 14 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1959 பிறப்புகள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள்
பா. டெனீஸ்வரன்
பாலசுப்பிரமணியம் டெனீஸ்வரன் (Balasubramaniam Deniswaran) இலங்கைத் தமிழ் வழக்கறிஞரும், அரசியல்வாதியும், மாகாண சபை உறுப்பினரும் ஆவார்.
அரசியலில்
2013 வட மாகாண சபைத் தேர்தலில் தமிழீழ விடுதலை இயக்கத்தினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக மன்னார் மாவட்டத்தில் போட்டியிட்டு 12,827 விருப்பு வாக்குகள் பெற்று வட மாகாண சபை உறுப்பினரானார்.
இவர் வட மாகாண சபையின் மீன்பிடி, போக்குவரத்து, கிராம அபிவிருத்தி அமைச்சராக முதலமைச்சர் சி. வி. விக்னேசுவரனால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் முன்னிலையில் பதவியேற்றுக் கொண்டார்.